**Z á p i s n i c a**

zo zasadnutia výboru pozemkového spoločenstva Urbár Stankovany

konaného dňa 20. 4. 2021

Prítomní podľa prezenčnej listiny

**Program:**

1. Návrh programu, určenie zapisovateľa
2. Kontrola uznesení
3. Správa o stave účtu
4. Návrh ceny palivového dreva
5. Plán pestevných prác na rok 2021
6. Správa o pestevných a ťažbových prácach
7. Návrh zmluvy s Poľovníckym združením Stankovany
8. Návrh rozpočtu na rok 2021
9. Diskusia
10. Návrh na uznesenie

Zasadnutie výboru viedol Ján Karas, privítal prítomných, konštatoval, že výbor je uznášaniaschopný.

1. **Návrh programu, určenie zapisovateľa**

Predseda výboru oboznámil prítomných s programom. Členovia výboru nemali k predloženému návrhu programu pripomienky a program schválili. Za zapisovateľku určil Annu Brukovú.

1. **Kontrola uznesení**

Uznesenia z minulého zasadnutia výboru boli vzaté na vedomie.

1. **Správa o stave účtu**

K 20. 4. 2021 bolo na účte v Poštovej banke 52 352,17 €.

1. **Návrh ceny palivového dreva**

Predseda výboru informoval prítomných , že sa zvýšili náklady pri kálaní dreva, z tohto dôvodu navrhol zvýšiť cenu palivového dreva pre podielnikov o 7 € .

1. **Plán ťažbových a pestevných prác na rok 2021.**

Správu podal Ing. Pavol Chyla. Oboznámil prítomných s jednotlivými položkami ťažbových a pestevných prác ako sú prerezávky, výžin, ochrana ,vyznačovanie hraníc ,zalesňovanie a iný materiál. Hovoril, že v budúcnosti by sa už znížili náklady na výžin a ochranu pre vek porastov . Celkové náklady ťažbových a pestevných prác na rok 2021 činí 6600 . Plán tvori prílohu tejto zápisnice.

1. **Správa o ťažbových a pestevných prácach.**

Ing. Pavol Chyla hovoril, že sa začalo ťažiť v poraste 617 a 627, zatiaľ bolo odvezených 215 m3. Milan Hoždora doplnil správu ,že sa vyťažilo 104,86 m3 bukov a smreku 109,54 m3. Ďalej dodal, že v Havrane ostalo ešte 25 m3 , že treba dojednať dobrú cenu s p. Tužinským. Priebežná správa o ťažbe tvorí prílohu zápisnice.

1. **Návrh zmluvy s Poľovníckym združením Stankovany.**

Ján Karas upozornil prítomných, že v našich mladých porastoch narobila lesná zver škody ohryzom. Zákon o Poľovníctve v § 26 ,písmeno l hovorí:- dohodnúť písomnou formou zmluvu s užívateľom poľovného pozemku spôsob a formu minimalizácie škôd spôsobovaných zverou a na zveri. Tejto problematike sa venuje aj § 69 „ Zodpovednosť užívateľa poľovného revíru a porastu“ a § 70 „Uplatnenie nároku za náhradu škody“. Z tohto dôvodu predseda výboru inicioval stretnutie s členmi PZ na vypracovanie návrhu zmluvy. Stretnutie sa uskutoční 21. 4. 2021 na OÚ Stankovany. Stretnutia sa zúčastnia aj Bc. Peter Straka a Ing. Peter Tomáň.

1. **Návrh rozpočtu na rok 2021.**

Predseda výboru oboznámil prítomných s návrhom rozpočtu na rok 2021. Vysvetlil jednotlivé položky príjmov a výdajov. Návrh rozpočtu tvorí príloha tejto zápisnice.

1. **Diskusia**

Ing. Pavol Chyla informoval prítomných, že v Dierovej sa pohybujú neznámi ľudia, ktorí prichádzajú na autách nielen so slovenskými, ale aj so zahraničnými značkami. Preto je potrebné okrem činnosti lesnej stráže zintenzívniť kontrolu aj pomocou fotopascí. S týmto názorom súhlasili všetci členovia výboru. Milan Hoždora hovoril o zhodnotení červeného smreka, ktorý je na sklade. Ďalej hovoril o sprejazdnení cesty na Vrtielku. Podotkol, že táto cesta , aby splnila svoj účel, by mala byť aj udržiavaná. Predseda výboru informoval prítomných, že v najbližšej dobe nás čaká kontrola v Dierovej vo veci mimoprodukčných funkcií lesa. Žiadosti na samovýrobu si podali: Milan Belko v Havrane, Tomáš Špireng v Korbelke a Vladimír Lacko v Havrane. Žiadosti sa budú posudzovať idividuálne.

10 **Návrh na uznesenie**

Predseda výboru podal návrh na uznesenie.

V Stankovanoch 20. 4. 2021 zapísala: Anna Bruková

Overovatelia: ...............................

................................

**U z n e s e n i e**

prijete na zasadnutí výboru dňa 20.4.2021

**Uznesenie č. 1 k bodu 1**

Výbor súhlasí s programom a s menovaním zapisovateľky.

**Uznesenie č. 2 k bodu 2**

Predseda konštatoval, že uznesenia z minulého zasadnutia boli splnené.

**Uznesenie č. 3 k bodu 3**

Výbor berie na vedomie správu o stave účtu

**Uznesenie č. 4. k bodu 4**

Členovia výboru súhlasili so zvýšením ceny palivového dreva pre podielnikov o 7 €.

**Uznesenie č. 5 k bodu 5**

Výbor berie na vedomie správu o pláne pestevných prác na rok 2021.

**Uznesenie č. 6 k bodu 6**

Výbor berie na vedomie správu o pestevných a ťažbových prácach.

**Uznesenie č. 7 k bodu 7**

Výbor poveruje Jána Karasa na stretnutie s členmi PZ Stankovany. Tohto stretnutia sa zúčastnia aj Ing. Peter Tomáň a Bc. Peter Straka.

**Uznesenie č. 8 k bodu 8**

Členovia výboru schválili návrh rozpočtu na rok 2021.

**Uznesenie č. 9 k bodu 9**

Výbor berie na vedomie diskusné príspevky, nové návrhy, obsah ktorých je zaznamenaný v zápisnici. Členovia výboru súhlasia s individuálnym posudzovaním žiadostí na samovýrobu.

V Stankovanoch 20. 4. 2021 Ján Karas

Prílohy: Prezenčná listina predseda PS Urbár Stankovany

Plán pestevných prác na rok 2021

Správa o ťažbových prácach

Návrh rozpočtu na rok 2021